CELEX: 62009CN0045
Language: et
Date: 2009-02-02 00:00:00
Title: Kohtuasi C-45/09: Eelotsusetaotlus, mille esitas Arbeitsgericht Hamburg (Saksamaa) 2. veebruaril 2009 – Gisela Rosenbladt versus Ollerking Gebäudereinigungsges.mbH

1.5.2009   
            
            
               ET
            
            
               Euroopa Liidu Teataja
            
            
               C 102/10
            
         Eelotsusetaotlus, mille esitas Arbeitsgericht Hamburg (Saksamaa) 2. veebruaril 2009 – Gisela Rosenbladt versus Ollerking Gebäudereinigungsges.mbH
   (Kohtuasi C-45/09)
   2009/C 102/14
   Kohtumenetluse keel: saksa
   
      Eelotsusetaotluse esitanud kohus
   
   Arbeitsgericht Hamburg
   
      Põhikohtuasja pooled
   
   
      Hageja: Gisela Rosenbladt
   
      Kostja: Oellerking Gebäudereinigungsges.mbH
   
      Eelotsuse küsimused
   
   
               1)
            
            
               Kas pärast Allgemeines Gleichbehandlungsgesetz’i (üldise võrdõiguslikkuse seadus, edaspidi „AGG”) jõustumist on kollektiivlepinguid reguleerivad õigusnormid, mis näevad ette erineva kohtlemise vanuse tunnuse alusel, kooskõlas nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1), artiklis 1 ja artikli 2 lõikes 1 sätestatud vanuselise diskrimineerimise keeluga, ilma et AGG seda (nagu algselt AGG § 10 kolmanda lause punkt 7) sõnaselgelt lubaks?
            
         
               2)
            
            
               Kas siseriiklik õigusnorm, mis lubab riigil, kollektiivlepingu pooltel ja ühe konkreetse töölepingu pooltel näha töötaja jõudmisel teatavasse kindlaksmääratud vanusesse (käesolevas asjas 65-aastaseks saamisel), ette töösuhte automaatse lõppemise, on vastuolus nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artiklis 1 ja artikli 2 lõikes 1 sätestatud vanuselise diskrimineerimise keeluga, kui liikmesriigis on asjaomaseid klausleid kohaldatud pidevalt juba aastakümneid peaaegu kõigi töötajate töösuhetele, olenemata sellest, milline oli igakordne majanduslik, sotsiaalne, demograafiline olukord ja konkreetne olukord tööturul?
            
         
               3)
            
            
               Kas kollektiivleping, mis lubab tööandjal lõpetada töösuhte töötaja jõudmisel teatavasse kindlaksmääratud vanusesse (käesolevas asjas 65-aastaseks saamisel), on vastuolus nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artiklis 1 ja artikli 2 lõikes 1 sätestatud vanuselise diskrimineerimise keeluga, kui liikmesriigis on asjaomaseid klausleid kohaldatud pidevalt juba aastakümneid peaaegu kõigi töötajate töösuhetele, olenemata sellest, milline oli igakordne majanduslik, sotsiaalne, demograafiline olukord ja konkreetne olukord tööturul?
            
         
               4)
            
            
               Kas riik, kes tunnistab kollektiivlepingu, mis lubab tööandjal lõpetada töösuhte töötaja jõudmisel teatud kindlaksmääratud vanusesse (käesolevas asjas 65-aastaseks saamisel), üldiselt kohaldatavaks ning nimetatud üldise kohaldatavuse säilitab, rikub nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artiklis 1 ja artikli 2 lõikes 1 sätestatud vanuselise diskrimineerimise keeldu, kui see toimub igakordsest majanduslikust, sotsiaalsest ja demograafilisest olukorrast ning tööturu konkreetsest olukorrast sõltumatult?
            
         
      (1)  (ELT L 303, lk 16; ELT eriväljaanne 05/04, lk 79).